****

ΝΟΜΟΣ ΛΑΚΩΝΙΑΣ

ΔΗΜΟΣ ΣΠΑΡΤΗΣ

Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ, ΑΡ. ΜΕΛΕΤΗΣ: 4/2021

ΧΩΡΟΤΑΞΙΑΣ, ΥΠΗΡΕΣΙΑΣ ΔΟΜΗΣΗΣ

ΚΑΙ ΠΕΡΙΒΑΛΛΟΝΤΟΣ

### Μ Ε Λ Ε Τ Η

ΣΥΝΤΗΡΗΣΗ ΟΧΗΜΑΤΩΝ, ΜΗΧΑΝΗΜΑΤΩΝ ΚΑΙ ΔΙΚΥΚΛΩΝ

ΤΟΥ ΔΗΜΟΥ ΣΠΑΡΤΗΣ-ΠΡΟΜΗΘΕΙΑ ΑΝΤΑΛΛΑΚΤΙΚΩΝ

ΠΡΟΫΠΟΛΟΓΙΣΜΟΣ: 74.400,00EURO

Η Μ Ε Ρ Ο Μ Η Ν Ι Α: 18/05/2021

****

ΝΟΜΟΣ ΛΑΚΩΝΙΑΣ **ΣΥΝΤΗΡΗΣΗ ΟΧΗΜΑΤΩΝ, ΜΗΧΑΝΗΜΑΤΩΝ**

**ΔΗΜΟΣ ΣΠΑΡΤΗΣ**  **KAI ΔΙΚΥΚΛΩΝ** **ΤΟΥ ΔΗΜΟΥ ΣΠΑΡΤΗΣ -**

Δ/νση Τεχνικών Υπηρεσιών, **ΠΡΟΜΗΘΕΙΑ ΑΝΤΑΛΛΑΚΤΙΚΩΝ**

Χωροταξίας, Υπηρεσίας Δόμησης

και Περιβάλλοντος

Τ Ε Χ Ν Ι Κ Η Ε Κ Θ Ε Σ Η

Ο Δήμος Σπάρτης δεν διαθέτει συνεργείο συντήρησης οχημάτων, ούτε τον απαραίτητο εξοπλισμό, ούτε το αναγκαίο προσωπικό, ούτε την τεχνογνωσία για την συντήρηση των οχημάτων, των μηχανημάτων έργων και των δικύκλων ώστε να μπορεί να κάνει υποτυπώδεις τεχνικές παρεμβάσεις. Ως εκ τούτου η συντήρηση των οχημάτων, μηχανημάτων και δικύκλων θα γίνει από εξωτερικά συνεργεία.

Η παρούσα μελέτη είναι προϋπολογισμού **εβδομήντα τεσσάρων χιλιάδων τετρακοσίων (74.400,00)** Euro (συμπεριλαμβανομένου του Φ.Π.Α.) και αφορά τις εργασίες συντήρησης όλων των οχημάτων, μηχανημάτων και δικύκλων του Δήμου καθώς επίσης και την προμήθεια ανταλλακτικών που θα απαιτηθούν για την συντήρηση των οχημάτων, μηχανημάτων και δικύκλων, για χρονικό διάστημα έξι (6) μηνών από την υπογραφή της σύμβασης (ή των συμβάσεων) ή μέχρι εξαντλήσεως των αντίστοιχων ποσών.

Οι ενδεικτικές τιμές των ομάδων εργασιών και προμηθειών που λήφθηκαν προέκυψαν από την εκτίμηση των αναγκών συντήρησης των οχημάτων, μηχανημάτων και δικύκλων για έξι μήνες.

Τα οχήματα, μηχανήματα και δίκυκλα, έχουν ομαδοποιηθεί ανάλογα με την υπηρεσία που ανήκουν και το είδος τους και επιτρέπεται η υποβολή προσφοράς, για μία ή περισσότερες ομάδες.

Όλα τα οχήματα, μηχανήματα και δίκυκλα είναι διαφόρων εργοστασίων κατασκευής, χρειάζονται για τη συντήρηση το αντίστοιχο και ανάλογο για κάθε περίπτωση ανταλλακτικό, το οποίο θα ταιριάζει στο συγκεκριμένο μοντέλο οχήματος, μηχανήματος ή δικύκλου.

Σημειώνεται εδώ, ότι ο Δήμος σε καμία περίπτωση δεν υποχρεούται στην ανάλωση όλου του ποσού που αναγράφεται στον προϋπολογισμό της παρούσας μελέτης εφόσον δεν γίνουν τα απαιτούμενα σέρβις όλων των οχημάτων, μηχανημάτων και δικύκλων.

Στην παρούσα μελέτη εκτός των υπαρχόντων θα συμπεριληφθούν και τυχόν νέα οχήματα ή μηχανήματα ή δίκυκλα που πιθανόν να προστεθούν στον στόλο των οχημάτων του Δήμου κατά την διάρκεια εκτέλεσης της σύμβασης ή των συμβάσεων.

Η μελέτη συντάχθηκε σύμφωνα με τις διατάξεις του Ν. 4412/2016 και τα άρθρα 208, 209 του Ν. 3463/2006 (Νέος Δημοτικός και Κοινοτικός Κώδικας).

Η εκτέλεση των εργασιών θα βαρύνει τους κάτωθι κωδικούς δαπανών:

|  |  |  |
| --- | --- | --- |
| Κ.Α. | ΤΙΤΛΟΣ ΚΩΔΙΚΟΥ | ΠΡΟΫΠΟΛΟΓΙΣΜΟΣ (€) |
| 10-6263.003 | Συντήρηση μεταφορικών μέσων έτους 2021 | 1.946,80 |
| 20-6263.003 | Συντήρηση μεταφορικών μέσων 2021 | 8.990,00 |
| 30-6264.004 | Συντήρηση μεταφορικών μέσων 2021 | 2.852,00 |
| 35-6263.005 | Συντήρηση μεταφορικών μέσων 2021 | 37,20 |
| 70-6263.004 | Συντήρηση μεταφορικών μέσων 2021 | 4.278,00 |
| **Σ Υ Ν Ο Λ Ο** | | **18.538,00** |

Η εκτέλεση της προμήθειας ανταλλακτικών θα βαρύνει τους κάτωθι κωδικούς δαπανών:

|  |  |  |
| --- | --- | --- |
| **Κ.Α** | **ΤΙΤΛΟΣ ΠΡΟΫΠΟΛΟΓΙΣΜΟΥ** | **ΠΟΣΟ ΠΡΟΫΠΟΛΟΓΙΣΜΟΥ** |
| 10-6671.004 | Ανταλλακτικά για συντήρηση μεταφορικών μέσων 2021 | 2.232,00 |
| 20-6671.003 | Προμήθεια ανταλλακτικών για συντήρηση μεταφορικών μέσων 2021 | 23.349,20 |
| 30-6672.003 | Προμήθεια ανταλλακτικών για συντήρηση μεταφορικών μέσων 2021 | 25.544,00 |
| 35-6671.003 | Ανταλλακτικά για συντήρηση μεταφορικών μέσων 2021 | 24,80 |
| 70-6671.004 | Ανταλλακτικά για συντήρηση μεταφορικών μέσων 2021 | 5.146,00 |
| **ΣΥΝΟΛΟ** | | **55.862,00** |

Σε περίπτωση που προκύψει **ανάγκη** :

Τα ποσά που βαρύνουν τους ανωτέρω κωδικούς θα μπορούν να διαμορφωθούν ανάλογα (μεταφορά ποσών από κωδικό σε κωδικό) χωρίς όμως να διαφοροποιηθεί το συνολικό ποσό του προϋπολογισμού.

Η παρούσα μελέτη αφορά τα οχήματα – μηχανήματα – δίκυκλα τα οποία φαίνονται αναλυτικά στο Παράρτημα Γ (Καταστάσεις 1, 2, 3, 4, 5 και 6) καθώς και κάθε νέο όχημα, μηχάνημα, δίκυκλο που τυχόν προμηθευτεί ο Δήμος κατά την διάρκεια της σύμβασης ή των συμβάσεων.

Όλα τα οχήματα , μηχανήματα και δίκυκλα όπως φαίνονται στο Παράρτημα Γ είναι διαφόρων εργοστασίων κατασκευής και χρειάζονται για την συντήρησή τους συνεργεία με άδεια λειτουργίας και με την απαραίτητη υλικοτεχνική υποδομή και τεχνογνωσία. Όσον αφορά τα ανταλλακτικά που θα προσφερθούν από τους συμμετέχοντες στον διαγωνισμό θα είναι των αντίστοιχων εργοστασίων κατασκευής των οχημάτων, μηχανημάτων και δικύκλων, απαραιτήτως, με εξαίρεση όσα, πιθανόν, δεν υπάρχουν πλέον στο εμπόριο.

Η διαδικασία για την συντήρηση των οχημάτων , μηχανημάτων και δικύκλων του Δήμου θα πρέπει να γίνεται ως ακολούθως:

Ο ανάδοχος (-οι) την ίδια ή την επόμενη μέρα από την είσοδο του οχήματος στο συνεργείο του, υποχρεούται να υποβάλλει γραπτώς στο Δήμο «ΔΕΛΤΙΟ ΤΕΧΝΙΚΗΣ ΕΠΙΘΕΩΡΗΣΗΣ» στο οποίο θα περιγράφεται η κατάσταση στην οποία βρίσκεται το όχημα, τι εργασίες θα περιλαμβάνει και το κόστος αυτών.

Το δελτίο αυτό διαβιβάζεται αυθημερόν στην Υπηρεσία για έλεγχο και έγκριση (γνωμοδότηση) από την επιτροπή διαχείρισης δαπανών συντήρησης των οχημάτων, μηχανημάτων και δικύκλων του Δήμου Σπάρτης.

Όσον αφορά την προμήθεια ανταλλακτικών που απαιτούνται για την συντήρηση των οχημάτων, μηχανημάτων και δικύκλων του Δήμου, επισημαίνεται ότι οι χρόνοι παράδοσής τους θα πρέπει να είναι μικροί, με μέγιστο τις πέντε (5) εργάσιμες ημέρες από την αποδεικνυόμενη ημέρα παραγγελίας των ανταλλακτικών, όρος που θα πρέπει να γίνει αποδεκτός με ανάλογη υπεύθυνη δήλωση.

Σε περίπτωση που εντοπιστούν προβλήματα θα πρέπει, από το συνεργείο που έχει αναλάβει την σχετική συντήρηση, να αναφέρεται σε νέο Δελτίο Τεχνικής Επιθεώρησης, η αιτία που δημιούργησε την βλάβη, να γίνεται αναλυτική περιγραφή αυτής καθώς και εκτίμηση της σχετικής δαπάνης για την αποκατάσταση της.

Στην περίπτωση εντοπισμού κάποιας βλάβης (από το αντίστοιχο συνεργείο) το όχημα –μηχάνημα-δίκυκλο θα επισκευάζεται ακολουθώντας την διαδικασία που προβλέπεται από την νομοθεσία. Οι βλάβες δεν συμπεριλαμβάνονται στην παρούσα μελέτη.

ΣΠΑΡΤΗ:18/05/2021 ΣΠΑΡΤΗ: 18/05/2021

O ΣΥΝΤΑΞΑΣ ΘΕΩΡΗΘΗΚΕ

Η ΑΝ. ΠΡΟΪΣΤΑΜΕΝΗ ΔΙΕΥΘΥΝΣΗΣ

ΣΤΑΥΡΟΠΟΥΛΟΣ ΕΥΡΥΣΘΕΝΗΣ ΚΑΡΑΚΙΤΣΟΥ ΑΝΝΑ

ΗΛΕΚΤΡΟΛΟΓΟΣ ΜΗΧΑΝΙΚΟΣ ΠΕ ΠΟΛΙΤΙΚΟΣ ΜΗΧΑΝΙΚΟΣ ΠΕ

με βαθμό Α΄

ΝΙΚΟΛΕΤΟΣ ΣΤΑΥΡΟΣ

ΓΕΩΠΟΝΟΣ ΠΕ

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  | |  |
|  | |  | | --- | |  | |  |  |  | |  |
|  |  |  |  |  | |  |
|  |  |  |  |  | |  |
|  | ΝΟΜΟΣ ΛΑΚΩΝΙΑΣ  ΔΗΜΟΣ ΣΠΑΡΤΗΣ  Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ,  ΧΩΡΟΤΑΞΙΑΣ, ΥΠΗΡΕΣΙΑΣ ΔΟΜΗΣΗΣ  ΚΑΙ ΠΕΡΙΒΑΛΛΟΝΤΟΣ | ΣΥΝΤΗΡΗΣΗ ΟΧΗΜΑΤΩΝ, ΜΗΧΑΝΗΜΑΤΩΝ ΚΑΙ ΔΙΚΥΚΛΩΝ ΤΟΥ ΔΗΜΟΥ ΣΠΑΡΤΗΣ - ΠΡΟΜΗΘΕΙΑ ΑΝΤΑΛΛΑΚΤΙΚΩΝ | | | |  |
|  |  |  |  |  | |  |
| **ΠΡΟΫΠΟΛΟΓΙΣΜΟΣ** | | | | | |  |
|  |  |  |  |  | |  |
| Α/Α | ΠΕΡΙΓΡΑΦΗ ΕΙΔΟΥΣ ΚΑΙ ΜΕΣΩΝ | ΕΙΔΟΣ ΜΟΝΑΔΑΣ | ΠΟΣΟΤΗΤΑ | ΜΕΡΙΚΗ ΔΑΠΑΝΗ | |  |
| 1 | ΟΜΑΔΑ 1: ΥΠΗΡΕΣΙΕΣ ΣΥΝΤΗΡΗΣΗΣ ΑΠΟΡΡΙΜΜΑΤΟΦΟΡΩΝ, ΚΑΔΟΠΛΥΝΤΗΡΙΟΥ, ΣΑΡΩΘΡΩΝ, ΚΑΛΑΘΟΦΟΡΩΝ, ΠΥΡΟΣΒΕΣΤΙΚΩΝ (ΠΑΡΑΡΤΗΜΑ Α / ΚΑΤΑΣΤΑΣΗ 1) | ΚΑΤ΄ΑΠΟΚΟΠΗ | 1 | 3.900,00 € | |  |
|  |
| 2 | ΟΜΑΔΑ 2: ΥΠΗΡΕΣΙΕΣ ΣΥΝΤΗΡΗΣΗΣ ΛΕΩΦΟΡΕΙΟΥ-ΦΟΡΤΗΓΩΝ ΑΝΑΤΡΕΠΟΜΕΝΩΝ-ΦΟΡΤΗΓΟΥ ΓΕΡΑΝΟΦΟΡΟΥ-ΕΚΧΙΟΝΙΣΤΙΚΟΥ (ΠΑΡΑΡΤΗΜΑ Α / ΚΑΤΑΣΤΑΣΗ 2) | ΚΑΤ΄ΑΠΟΚΟΠΗ | 1 | 1.200,00 € | |  |
|  |
|  |
| 3 | ΟΜΑΔΑ 3: ΥΠΗΡΕΣΙΕΣ ΣΥΝΤΗΡΗΣΗΣ ΕΚΣΚΑΦΕΩΝ, ΦΟΡΤΩΤΩΝ ΙΣΟΠΕΔΩΤΩΝ ΓΑΙΩΝ, ΓΕΩΡΓΙΚΩΝ ΕΛΚΥΣΤΗΡΩΝ (ΠΑΡΑΡΤΗΜΑ Α / ΚΑΤΑΣΤΑΣΗ 3) | ΚΑΤ΄ΑΠΟΚΟΠΗ | 1 | 2.750,00 € | |  |
|  |
| 4 | ΟΜΑΔΑ 4: ΕΡΓΑΣΙΕΣ ΣΥΝΤΗΡΗΣΗΣ ΦΟΡΤΗΓΩΝ ΜΗ ΑΝΑΤΡΕΠΟΜΕΝΩΝ (ΠΑΡΑΡΤΗΜΑ Α / ΚΑΤΑΣΤΑΣΗ 4) | ΚΑΤ΄ΑΠΟΚΟΠΗ | 1 | 2.300,00 € | |  |
|  |
| 5 | ΟΜΑΔΑ 5: ΥΠΗΡΕΣΙΕΣ ΣΥΝΤΗΡΗΣΗΣ ΕΠΙΒΑΤΙΚΩΝ (ΠΑΡΑΡΤΗΜΑ Α / ΚΑΤΑΣΤΑΣΗ 5) | ΚΑΤ΄ΑΠΟΚΟΠΗ | 1 | 800,00 € | |  |
|  |
| 6 | ΟΜΑΔΑ 6: ΥΠΗΡΕΣΙΕΣ ΣΥΝΤΗΡΗΣΗΣ ΔΙΚΥΚΛΩΝ (ΠΑΡΑΡΤΗΜΑ Α / ΚΑΤΑΣΤΑΣΗ 6) | ΚΑΤ΄ΑΠΟΚΟΠΗ | 1 | 150,00 € | |  |
|  |
| 7 | ΟΜΑΔΑ 7: ΠΛΥΣΙΜΟ - ΓΡΑΣΑΡΙΣΜΑ ΟΛΩΝ ΤΩΝ ΟΧΗΜΑΤΩΝ , ΜΗΧΑΝΗΜΑΤΩΝ ΚΑΙ ΔΙΚΥΚΛΩΝ (ΠΑΡΑΡΤΗΜΑ Α / ΚΑΤΑΣΤΑΣΕΙΣ 1, 2, 3, 4, 5, 6) | ΚΑΤ΄ΑΠΟΚΟΠΗ | 1 | 3.500,00 € | |  |
|  |
| 8 | ΟΜΑΔΑ 8: ΠΡΟΜΗΘΕΙΑ ΑΝΤΑΛΛΑΚΤΙΚΩΝ ΓΙΑ ΕΡΓΑΣΙΕΣ ΣΥΝΤΗΡΗΣΗΣ ΑΠΟΡΡΙΜΜΑΤΟΦΟΡΩΝ, ΚΑΔΟΠΛΥΝΤΗΡΙΟΥ, ΣΑΡΩΘΡΩΝ, ΚΑΛΑΘΟΦΟΡΩΝ ΚΑΙ ΠΥΡΟΣΒΕΣΤΙΚΩΝ (ΠΑΡΑΡΤΗΜΑ Γ/ ΚΑΤΑΣΤΑΣΗ 1) | ΚΑΤ΄ΑΠΟΚΟΠΗ | 1 | 4.300,00 € | |  |
| 9 | ΟΜΑΔΑ 9: ΠΡΟΜΗΘΕΙΑ ΑΝΤΑΛΛΑΚΤΙΚΩΝ ΓΙΑ ΕΡΓΑΣΙΕΣ ΣΥΝΤΗΡΗΣΗΣ ΛΕΩΦΟΡΕΙΟΥ, ΦΟΡΤΗΓΩΝ ΑΝΑΤΡΕΠΟΜΕΝΩΝ, ΦΟΡΤΗΓΟΥ ΓΕΡΑΝΟΦΟΡΟΥ ΚΑΙ ΕΚΧΙΟΝΙΣΤΙΚΟΥ(ΠΑΡΑΡΤΗΜΑ Γ/ ΚΑΤΑΣΤΑΣΗ 2) | ΚΑΤ΄ΑΠΟΚΟΠΗ | 1 | 1.000,00 € | |  |
| 10 | ΟΜΑΔΑ 10: ΠΡΟΜΗΘΕΙΑ ΑΝΤΑΛΛΑΚΤΙΚΩΝ ΓΙΑ ΕΡΓΑΣΙΕΣ ΣΥΝΤΗΡΗΣΗΣ ΕΚΣΚΑΦΕΩΝ, ΦΟΡΤΩΤΩΝ, ΙΣΟΠΕΔΩΤΩΝ ΓΑΙΩΝ ΚΑΙ ΓΕΩΡΓΙΚΩΝ ΕΛΚΥΣΤΗΡΩΝ(ΠΑΡΑΡΤΗΜΑ Γ/ ΚΑΤΑΣΤΑΣΗ 3) | ΚΑΤ΄ΑΠΟΚΟΠΗ | 1 | 3.800,00 € | |  |
| 11 | ΟΜΑΔΑ 11: ΠΡΟΜΗΘΕΙΑ ΑΝΤΑΛΛΑΚΤΙΚΩΝ ΓΙΑ ΕΡΓΑΣΙΕΣ ΣΥΝΤΗΡΗΣΗΣ ΦΟΡΤΗΓΩΝ ΜΗ ΑΝΑΤΡΕΠΟΜΕΝΩΝ(ΠΑΡΑΡΤΗΜΑ Γ/ ΚΑΤΑΣΤΑΣΗ 4) | ΚΑΤ΄ΑΠΟΚΟΠΗ | 1 | 1.400,00 € | |  |
| 12 | ΟΜΑΔΑ 12: ΠΡΟΜΗΘΕΙΑ ΑΝΤΑΛΛΑΚΤΙΚΩΝ ΓΙΑ ΕΡΓΑΣΙΕΣ ΣΥΝΤΗΡΗΣΗΣ ΕΠΙΒΑΤΙΚΩΝ (ΠΑΡΑΡΤΗΜΑ Γ/ ΚΑΤΑΣΤΑΣΗ 5) | ΚΑΤ΄ΑΠΟΚΟΠΗ | 1 | 800,00 € | |  |
| 13 | ΟΜΑΔΑ 13: ΠΡΟΜΗΘΕΙΑ ΑΝΤΑΛΛΑΚΤΙΚΩΝ ΓΙΑ ΕΡΓΑΣΙΕΣ ΣΥΝΤΗΡΗΣΗΣ ΔΙΚΥΚΛΩΝ(ΠΑΡΑΡΤΗΜΑ Γ/ ΚΑΤΑΣΤΑΣΗ 6) | ΚΑΤ΄ΑΠΟΚΟΠΗ | 1 | 70,00 € | |  |
| 14 | ΟΜΑΔΑ 14: ΠΡΟΜΗΘΕΙΑ ΕΛΑΣΤΙΚΩΝ ΓΙΑ ΤΑ ΟΧΗΜΑΤΑ , ΜΗΧΑΝΗΜΑΤΑ ΚΑΙ ΔΙΚΥΚΛΑ ΜΕΤΑ ΤΩΝ ΜΙΚΡΟΫΛΙΚΩΝ ΑΥΤΩΝ ΚΑΘΩΣ ΚΑΙ ΑΝΤΑΛΛΑΚΤΙΚΩΝ ΕΛΑΣΤΙΚΩΝ (ΑΝΑΓΟΜΩΣΕΙΣ)(ΠΑΡΑΡΤΗΜΑ Γ/ ΚΑΤΑΣΤΑΣΕΙΣ 1, 2, 3, 4, 5, 6) | ΚΑΤ΄ΑΠΟΚΟΠΗ | 1 | 34.030,00 € | |  |
| ΑΘΡΟΙΣΜΑ | | | | 60.000,00 € | |  |
| ΣΥΝΟΛΟ | | | | 60.000,00 € | |  |
| Φ.Π.Α. | | | | 14.400,00 € | |  |
| ΣΥΝΟΛΙΚΗ ΔΑΠΑΝΗ | | | | 74.400,00 € | |  |
|  |  |  |  |  | |  |
|  | ΣΠΑΡΤΗ: 18/05/2021 | ΣΠΑΡΤΗ: 18/05/2021 | | | | |
|  | ΟΙ ΣΥΝΤΑΞΑΝΤΕΣ | ΘΕΩΡΗΘΗΚΕ | | | | |
|  |  | Η ΑΝ. ΠΡΟΪΣΤΑΜΕΝΗ ΔΙΕΥΘΥΝΣΗΣ | | | | |
|  |  |  |  |  |  | |
|  | ΣΤΑΥΡΟΠΟΥΛΟΣ ΕΥΡΥΣΘΕΝΗΣ |  |  |  |  | |
|  | ΗΛΕΚΤΡΟΛΟΓΟΣ ΜΗΧΑΝΙΚΟΣ ΠΕ | ΚΑΡΑΚΙΤΣΟΥ ΑΝΝΑ | | | | |
|  |  | ΠΟΛΙΤΙΚΟΣ ΜΗΧΑΝΙΚΟΣ ΠΕ με βαθμό Α΄ | | | | |
|  |  |  |  |  |  | |
|  |  |  |  |  |  | |
|  |  |  |  |  |  | |
|  | ΝΙΚΟΛΕΤΟΣ ΣΤΑΥΡΟΣ |  |  |  |  | |
|  | ΓΕΩΠΟΝΟΣ ΠΕ |  |  |  |  | |
|  |  |  |  |  |  | |

****

ΝΟΜΟΣ ΛΑΚΩΝΙΑΣ  **ΠΡΟΜΗΘΕΙΑ ΑΝΤΑΛΛΑΚΤΙΚΩΝ ΓΙΑ ΤΗ**

ΔΗΜΟΣ ΣΠΑΡΤΗΣ **ΣΥΝΤΗΡΗΣΗ ΟΧΗΜΑΤΩΝ, ΜΗΧΑΝΗΜΑΤΩΝ** Διεύθυνση Τεχνικών Υπηρεσιών, **ΚΑΙ ΔΙΚΥΚΛΩΝ** **ΤΟΥ ΔΗΜΟΥ ΣΠΑΡΤΗΣ**

Χωροταξίας, Υπηρεσίας Δόμησης

και Περιβάλλοντος

**ΠΕΡΙΓΡΑΦΗ ΥΠΗΡΕΣΙΩΝ - ΤΕΧΝΙΚΕΣ ΠΡΟΔΙΑΓΡΑΦΕΣ ΑΝΤΑΛΛΑΚΤΙΚΩΝ**

**Α/ ΣΥΝΤΗΡΗΣΗ ΟΧΗΜΑΤΩΝ – ΜΗΧΑΝΗΜΑΤΩΝ – ΔΙΚΥΚΛΩΝ**

* **ΓΕΝΙΚΟΙ ΟΡΟΙ**

Με το παρόν κοστολογούνται οι δαπάνες που θα καταβληθούν σε εξωτερικά συνεργεία για υπηρεσίες συντήρησης των οχημάτων , μηχανημάτων και δικύκλων του Δήμου Σπάρτης.

Συμπεριλαμβάνουν δε και κάθε δαπάνη που απαιτείται, η οποία αν και δεν αναφέρεται ρητά είναι όμως απαραίτητη για την πλήρη εκτέλεση κάθε εργασίας.

Η δαπάνη για κάθε συντήρηση οχήματος , μηχανήματος και δικύκλου περιλαμβάνει τα παρακάτω:

* Το κόστος της εργασίας
* Τις ασφαλιστικές και εργοδοτικές εισφορές
* Το όφελος του αναδόχου
* και κάθε έξοδο της επιχείρησης του αναδόχου που αναλύεται σε κόστος εργατοώρας κλπ.

Η τιμή που δίδεται σε κάθε ομάδα εργασιών αναφέρεται σε συνολικό κόστος για όλα τα οχήματα – μηχανήματα και δίκυκλα του Δήμου. Η ακριβής τιμή για μια υπηρεσία θα δίδεται βασιζόμενη στους πίνακες που περιλαμβάνονται στο παρόν τιμολόγιο μελέτης και του ποσοστού έκπτωσης που έδωσε ο ανάδοχος της παραπάνω κατηγορίας υπηρεσιών (ομάδες) κατά τον διαγωνισμό.

Στις υποχρεώσεις του αναδόχου (ή των αναδόχων) είναι να παρέχουν επιτόπου τις υπηρεσίες τους σε περίπτωση που ακινητοποιηθεί κάποιο από τα οχήματα , μηχανήματα ή δίκυκλα σε οποιοδήποτε σημείο εντός των ορίων του Δήμου. Σε περίπτωση που ο Δήμος επικαλεστεί έκτακτη ανάγκη, οι υπηρεσίες από τον ανάδοχο (ή τους αναδόχους) οφείλουν να παρασχεθούν εντός δύο (2) ωρών από την προφορική κλήση.

Να σημειωθεί ότι ο Δήμος δεν υποχρεούται στην ανάλωση όλου του ποσού που αναγράφεται στον προϋπολογισμό και στο τιμολόγιο της παρούσας μελέτης για την εκτέλεση των υπηρεσιών παρά μόνο γι’ αυτές τις υπηρεσίες που έχουν πραγματοποιηθεί και σύμφωνα με την διαδικασία που πρέπει να ακολουθείται από την ανάλογη νομοθεσία.

**Επισημαίνεται** ότι τα **λιπαντικά** που απαιτούνται για τη συντήρηση των οχημάτων, των μηχανημάτων έργων και των δικύκλων θα παρέχονται από το Δήμο στα συνεργεία που θα κάνουν στις συντηρήσεις.

Τα λιπαντικά προμηθεύεται ο Δήμος με διεθνή διαγωνισμό που διεξάγει με τίτλο: «ΠΡΟΜΗΘΕΙΑ ΚΑΥΣΙΜΩΝ ΚΑΙ ΛΙΠΑΝΤΙΚΩΝ ΤΟΥ ΔΗΜΟΥ ΣΠΑΡΤΗΣ ΚΑΙ ΤΩΝ ΝΟΜΙΚΩΝ ΤΟΥ ΠΡΟΣΩΠΩΝ».

* **ΠΕΡΙΓΡΑΦΗ ΥΠΗΡΕΣΙΩΝ**

**Για την ΟΜΑΔΑ 1**

Για υπηρεσίες συντήρησης (βλέπε ΠΙΝΑΚΑ 1) απορριμματοφόρων, καδοπλυντηρίου, σαρώθρων, καλαθοφόρων, πυροσβεστικών όπως αυτά καταγράφονται στο Παράρτημα Γ / Κατάσταση 1 και σύμφωνα με τις οδηγίες έκαστου κατασκευαστή.

|  |  |  |
| --- | --- | --- |
| **ΠΙΝΑΚΑΣ 1** | | |
| ΕΙΔΟΣ ΣΥΝΤΗΡΗΣΗΣ | ΧΡΟΝΙΚΑ ΔΙΑΣΤΗΜΑΤΑ ΣΥΝΤΗΡΗΣΗΣ | ΠΟΣΟ ΧΩΡΙΣ ΦΠΑ |
| Τ1 Μ1 | 6 ΜΗΝΕΣ ή 7.500 ΧΛΜ | 70,00 |
| Τ2 Μ2 | 12 ΜΗΝΕΣ ή 15.000 ΧΛΜ | 105,00 |

**Για την ΟΜΑΔΑ 2**

Για υπηρεσίες συντήρησης (βλέπε ΠΙΝΑΚΑ 2) λεωφορείου, φορτηγών ανατρεπόμενων, φορτηγού γερανοφόρου και εκχιονιστικού όπως αυτά καταγράφονται στο Παράρτημα Γ / Κατάσταση 2 και σύμφωνα με τις οδηγίες του κατασκευαστή.

|  |  |  |
| --- | --- | --- |
| **ΠΙΝΑΚΑΣ 2** | | |
| ΕΙΔΟΣ ΣΥΝΤΗΡΗΣΗΣ | ΧΡΟΝΙΚΑ ΔΙΑΣΤΗΜΑΤΑ ΣΥΝΤΗΡΗΣΗΣ | ΠΟΣΟ ΧΩΡΙΣ ΦΠΑ |
| Τ1 Μ1 | 6 ΜΗΝΕΣ ή 7.500 ΧΛΜ | 70,00 |
| Τ2 Μ2 | 12 ΜΗΝΕΣ ή 15.000 ΧΛΜ | 105,00 |

**Για την ΟΜΑΔΑ 3**

Για υπηρεσίες συντήρησης (βλέπε ΠΙΝΑΚΑ 3) εκσκαφέων φορτωτών, ισοπεδωτών γαιών, γεωργικών ελκυστήρων όπως αυτά καταγράφονται στο Παράρτημα Γ/ Κατάσταση 3 και σύμφωνα με τις οδηγίες του κατασκευαστή.

|  |  |  |
| --- | --- | --- |
| **ΠΙΝΑΚΑΣ 3** | | |
| ΕΙΔΟΣ ΣΥΝΤΗΡΗΣΗΣ | ΧΡΟΝΙΚΑ ΔΙΑΣΤΗΜΑΤΑ ΣΥΝΤΗΡΗΣΗΣ | ΠΟΣΟ ΧΩΡΙΣ ΦΠΑ |
| Τ1 Μ1 | 6 ΜΗΝΕΣ ή 150 ΩΡΕΣ | 70,00 |
| Τ2 Μ2 | 12 ΜΗΝΕΣ ή 300 ΩΡΕΣ | 140,00 |

**Για την ΟΜΑΔΑ 4**

Για υπηρεσίες συντήρησης (βλέπε ΠΙΝΑΚΑ 4) φορτηγών μη ανατρεπόμενων (αγροτικών) όπως αυτά καταγράφονται στο Παράρτημα Γ/ Κατάσταση 4 και σύμφωνα με τις οδηγίες έκαστου κατασκευαστή.

|  |  |  |
| --- | --- | --- |
| **ΠΙΝΑΚΑΣ 4** | | |
| ΕΙΔΟΣ ΣΥΝΤΗΡΗΣΗΣ | ΧΡΟΝΙΚΑ ΔΙΑΣΤΗΜΑΤΑ ΣΥΝΤΗΡΗΣΗΣ | ΠΟΣΟ ΧΩΡΙΣ ΦΠΑ |
| Τ1 Μ1 | 6 ΜΗΝΕΣ ή 7.500 ΧΛΜ | 35,00 |
| Τ2 Μ2 | 12 ΜΗΝΕΣ ή 15.000 ΧΛΜ | 70,00 |

**Για την ΟΜΑΔΑ 5**

Για υπηρεσίες συντήρησης (βλέπε ΠΙΝΑΚΑ 5) επιβατικών όπως αυτά καταγράφονται στο Παράρτημα Γ/ Κατάσταση 5) και σύμφωνα με τις οδηγίες έκαστου κατασκευαστή.

|  |  |  |
| --- | --- | --- |
| **ΠΙΝΑΚΑΣ 5** | | |
| ΕΙΔΟΣ ΣΥΝΤΗΡΗΣΗΣ | ΧΡΟΝΙΚΑ ΔΙΑΣΤΗΜΑΤΑ ΣΥΝΤΗΡΗΣΗΣ | ΠΟΣΟ ΧΩΡΙΣ ΦΠΑ |
| Τ1 Μ1 | 6 ΜΗΝΕΣ ή 7.500 ΧΛΜ | 35,00 |
| Τ2 Μ2 | 12 ΜΗΝΕΣ ή 15.000 ΧΛΜ | 70,00 |

**Για την ΟΜΑΔΑ 6**

Για υπηρεσίες συντήρησης (βλέπε ΠΙΝΑΚΑ 6) δικύκλων όπως αυτά καταγράφονται στο Παράρτημα Γ/ Κατάσταση 6 και σύμφωνα με τις οδηγίες έκαστου κατασκευαστή.

|  |  |  |
| --- | --- | --- |
| **ΠΙΝΑΚΑΣ 6** | | |
| ΕΙΔΟΣ ΣΥΝΤΗΡΗΣΗΣ | ΧΡΟΝΙΚΑ ΔΙΑΣΤΗΜΑΤΑ ΣΥΝΤΗΡΗΣΗΣ | ΠΟΣΟ ΧΩΡΙΣ ΦΠΑ |
| Τ1 Μ1 | 6 ΜΗΝΕΣ ή 1.500 ΧΛΜ | 5,00 |
| Τ2 Μ2 | 12 ΜΗΝΕΣ ή 3.000 ΧΛΜ | 15,00 |

**Για την ΟΜΑΔΑ 7**

Για υπηρεσίες πλυσίματος μέσα έξω όπου απαιτείται και γρασαρίσματος (βλέπε ΠΙΝΑΚΑ 7) όλων των οχημάτων, μηχανημάτων και δικύκλων (Παράρτημα Γ/ Καταστάσεις 1, 2, 3, 4, 5, 6) και σύμφωνα με τις οδηγίες έκαστου κατασκευαστή.

|  |  |
| --- | --- |
| **ΠΙΝΑΚΑΣ 7** | |
| ΕΙΔΟΣ ΣΥΝΤΗΡΗΣΗΣ | ΠΟΣΟ ΧΩΡΙΣ ΦΠΑ |
| ΠΛΥΣΙΜΟ ΓΡΑΣΑΡΙΣΜΑ ΤΩΝ ΟΧΗΜΑΤΩΝ ΜΗΧΑΝΗΜΑΤΩΝ ΠΟΥ ΠΕΡΙΛΑΜΒΑΝΟΝΤΑΙ ΣΤΙΣ ΚΑΤΑΣΤΑΣΕΙΣ 1 ΚΑΙ 2 (ΠΑΡΑΡΤΗΜΑ Α) | 35,00 |
| ΠΛΥΣΙΜΟ ΓΡΑΣΑΡΙΣΜΑ ΤΩΝ ΟΧΗΜΑΤΩΝ ΜΗΧΑΝΗΜΑΤΩΝ ΠΟΥ ΠΕΡΙΛΑΜΒΑΝΟΝΤΑΙ ΣΤΗΝ ΚΑΤΑΣΤΑΣΗ 3 (ΠΑΡΑΡΤΗΜΑ Α) | 75,00 |
| ΠΛΥΣΙΜΟ ΓΡΑΣΑΡΙΣΜΑ ΤΩΝ ΟΧΗΜΑΤΩΝ ΠΟΥ ΠΕΡΙΛΑΜΒΑΝΟΝΤΑΙ ΣΤΙΣ ΚΑΤΑΣΤΑΣΕΙΣ 4 ΚΑΙ 5 (ΠΑΡΑΡΤΗΜΑ Α) | 15,00 |
| ΠΛΥΣΙΜΟ ΓΡΑΣΑΡΙΣΜΑ ΤΩΝ ΔΙΚΥΚΛΩΝ ΠΟΥ ΠΕΡΙΛΑΜΒΑΝΟΝΤΑΙ ΣΤΗΝ ΚΑΤΑΣΤΑΣΗ 6 (ΠΑΡΑΡΤΗΜΑ Α) | 6,00 |

**ΔΙΕΥΚΡΥΝΗΣΕΙΣ ΣΧΕΤΙΚΑ ΜΕ ΤΗΝ ΠΕΡΙΓΡΑΦΗ ΤΩΝ ΑΝΩΤΕΡΩ ΕΡΓΑΣΙΩΝ ΚΑΙ ΤΟΥΣ ΑΝΩΤΕΡΩ ΠΙΝΑΚΕΣ**

**Τ1 & Μ1**

**Αντικατάσταση λαδιού, φίλτρων, φώτων και έλεγχος υγρών**

Αντικατάσταση λαδιού κινητήρα

Αντικατάσταση φίλτρου λαδιού του κινητήρα

Έλεγχος φίλτρου πετρελαίου ή βενζίνης **(\*)**

Έλεγχος φίλτρου αέρα **(3)**

Έλεγχος φίλτρου κλιματισμού (αντικατάσταση εάν χρειάζεται)

Έλεγχος στάθμης υγρών φρένων

Έλεγχος Βαλβολίνων

Έλεγχος πίεσης ελαστικών

Γρασάρισμα όπου χρειάζεται

**Έλεγχοι στην περιοχή του κινητήρα**

**Έλεγχος ιμάντα αλτερνέιτορ και αντλίας τιμονιού (1)**

Έλεγχος ιμάντα κομπρεσέρ A/C **(1)**

**Έλεγχοι στο σύστημα διεύθυνσης και πέδησης**

Έλεγχος κατάστασης ακρόμπαρων

Έλεγχος στεγανοποίησης κρεμαγιέρας

Έλεγχος φθοράς στα τακάκια και στους δίσκους φρένων και δισκόφρενων **(2)**

Έλεγχος κολάρων νερού και μαρκουτσιών φρένων

**Έλεγχος μέσα στο όχημα**

Έλεγχος διαδρομής χειρόφρενου

**Διάγνωση**

Έλεγχος ηλεκτρονικών μονάδων του οχήματος και έλεγχος κινητήρα (engine test)

**Διάφοροι έλεγχοι**

Έλεγχος φώτων και φλας

Δοκιμή στο δρόμο (test drive) και έλεγχος χειρισμών

Ότι επιπλέον προβλέπεται από τον κατασκευαστή

**ΠΑΡΑΤΗΡΗΣΕΙΣ**

1. Αντικατάσταση ιμάντων και τεντωτήρων εάν χρειάζονται.
2. Μπορεί να χρειαστεί να αντικατασταθούν νωρίτερα. Εξαρτάται από την χρήση του οχήματος και τον τρόπο οδήγησής του.
3. Εάν φράξει νωρίτερα το φίλτρο αέρα οφείλεται στις συνθήκες του περιβάλλοντος. Γι' αυτό το λόγο μπορεί να χρειαστεί η αντικατάσταση του φίλτρου αέρα νωρίτερα.

**(\*)** Εάν ανάψει η προειδοποιητική λυχνία για φραγμένο φίλτρο πετρελαίου, τότε θα πρέπει να αντικατασταθεί πριν από την προγραμματισμένη συντήρηση.

**Τ2 & Μ2**

**Αντικατάσταση λαδιού, φίλτρων και υγρών**

Αντικατάσταση λαδιού κινητήρα

Αντικατάσταση φίλτρου λαδιού του κινητήρα

Αντικατάσταση φίλτρου πετρελαίου ή βενζίνης (\*)

Αντικατάσταση φίλτρου αέρα (3)

Αντικατάσταση αντιψυκτικού υγρού του κινητήρα (4)

Αντικατάσταση υγρών φρένων (5)

Αντικατάσταση λαδιού υδραυλικού τιμονιού

Έλεγχος φίλτρου κλιματισμού (αντικατάσταση εάν χρειάζεται)

**Έλεγχοι στην περιοχή του κινητήρα**

Αντικατάσταση ιμάντα χρονισμού και τεντωτήρων (1) Αντικατάσταση ιμάντα κομπρεσέρ A/C

Αντικατάσταση ιμάντα και τεντωτήρων αλτερνέιτορ και αντλίας τιμονιού

**Έλεγχοι κάτω από το όχημα**

Έλεγχος κατάστασης ακρόμπαρων

Έλεγχος στεγανοποίησης κρεμαγιέρας

Έλεγχος φθοράς στα τακάκια και τους δίσκους φρένων (2)

Έλεγχος κολάρων νερού και μαρκουτσιών φρένων

Καθαρισμός αναπνευστήρα του πίσω άξονα

Έλεγχος κολώνας τιμονιού

Έλεγχος ανάρτησης

Έλεγχος μεσαίας τριβής και κεντρικού άξονα

**Έλεγχος μέσα στο όχημα**

Έλεγχος διαδρομής χειρόφρενου

**Διάγνωση**

Έλεγχος ηλεκτρονικών μονάδων του οχήματος με την διαγνωστική μονάδα και έλεγχος κινητήρα (engine test)

**Διάφοροι έλεγχοι**

Έλεγχος φώτων και φλας

Δοκιμή στο δρόμο (test drive) και έλεγχος χειρισμών

Ότι επιπλέον προβλέπεται από τον κατασκευαστή

**ΠΑΡΑΤΗΡΗΣΕΙΣ**

1. Αντικατάσταση ιμάντα χρονισμού και τεντωτήρων κάθε 5 χρόνια ή όταν προβλέπει ο κατασκευαστής.
2. Μπορεί να χρειαστεί να αντικατασταθούν νωρίτερα. Εξαρτάται από την χρήση του οχήματος και τον τρόπο οδήγησής του.
3. Εάν φράξει νωρίτερα το φίλτρο αέρα οφείλεται στις συνθήκες του περιβάλλοντος. Γι' αυτό το λόγο μπορεί να χρειαστεί η αντικατάσταση του φίλτρου αέρα νωρίτερα.
4. Εάν το όχημα δεν κάνει πολλά χιλιόμετρα, τότε η αντικατάσταση του αντιψυκτικού υγρού του κινητήρα θα

πρέπει να γίνεται κάθε χρόνο.

(5) Εάν το όχημα δεν κάνει πολλά χιλιόμετρα, τότε η αντικατάσταση των υγρών φρένων θα πρέπει να γίνεται

κάθε χρόνο.

(\*) Εάν ανάψει η προειδοποιητική λυχνία για φραγμένο φίλτρο πετρελαίου, τότε θα πρέπει να αντικατασταθεί  
πριν από την προγραμματισμένη συντήρηση.

**Β/ΠΡΟΜΗΘΕΙΑ ΑΝΤΑΛΛΑΚΤΙΚΩΝ ΓΙΑ ΤΗ ΣΥΝΤΗΡΗΣΗ ΤΩΝ ΟΧΗΜΑΤΩΝ – ΜΗΧΑΝΗΜΑΤΩΝ – ΔΙΚΥΚΛΩΝ**

* **ΓΕΝΙΚΑ ΣΤΟΙΧΕΙΑ**

Τα ανταλλακτικά που θα προμηθευτεί ο Δήμος με την παρούσα μελέτη θα είναι **γνήσια** (genuine parts) θα φέρουν σειριακούς αριθμούς στην συσκευασία τους και θα καλύπτονται από εγγύηση, σύμφωνα με τις Ευρωπαϊκές οδηγίες ή θα είναι **εφάμιλλης ποιότητας**.

**Ορισμός γνήσιου ανταλλακτικού** σύμφωνα με τον Κανονισμό (ΕΚ) αριθ. 1400/2002 σελ.13 παράγραφος κ.:

«γνήσια ανταλλακτικά» είναι τα ανταλλακτικά της ίδιας ποιότητας με τα συστατικά που χρησιμοποιούνται για τη συναρμολόγηση του αυτοκινήτου οχήματος και τα οποία παράγονται με τις τυποποιημένες προδιαγραφές και διαδικασίες που καθορίζει ο κατασκευαστής του αυτοκινήτου οχήματος για την παραγωγή συστατικών μερών ή

ανταλλακτικών για το οικείο αυτοκίνητο. Περιλαμβάνουν τα ανταλλακτικά που κατασκευάζονται στην ίδια γραμμή παραγωγής με τα εν λόγω συστατικά. Εφόσον δεν αποδεικνύεται το αντίθετο, τεκμαίρεται ότι πρόκειται για γνήσια ανταλλακτικά εάν ο κατασκευαστής των ανταλλακτικών πιστοποιεί ότι όλα αυτά τα μέρη είναι εφάμιλλης ποιότητας με τα συστατικά που χρησιμοποιήθηκαν για τη συναρμολόγηση του οικείου αυτοκινήτου οχήματος και κατασκευάστηκαν σύμφωνα με τις προδιαγραφές και τα πρότυπα παραγωγής του κατασκευαστή του αυτοκινήτου οχήματος

**Ορισμός ανταλλακτικού εφάμιλλης ποιότητας** σύμφωνα με τον Κανονισμό (ΕΚ) αριθ. 1400/2002 σελ.13 παράγραφος κα.:

«ανταλλακτικά εφάμιλλης ποιότητας»: μόνον τα ανταλλακτικά που κατασκευάζονται από οποιαδήποτε επιχείρηση η οποία μπορεί ανά πάσα στιγμή να πιστοποιήσει ότι τα ανταλλακτικά αυτά έχουν την ίδια ποιότητα με τα συστατικά μέρη που χρησιμοποιήθηκαν για τη συναρμολόγηση των σχετικών οχημάτων , μηχανημάτων και δικύκλων.

Απορρίπτονται ανταλλακτικά ιμιτασιόν και ανταλλακτικά που δεν είναι σύμφωνα με τις τεχνικές

προδιαγραφές των εκάστοτε κατασκευαστών των οχημάτων και των αντίστοιχων μηχανικών μερών τους κατά

περίπτωση.

Τονίζεται ότι: Στο διαγωνισμό γίνονται δεκτές προσφορές που αφορούν το σύνολο της προμήθειας

ανταλλακτικών της ομάδας των οχημάτων ή Μηχανημάτων Έργου και όχι το μέρος αυτής. Προσφορές που θα

αναφέρονται σε μέρος της ομάδας και όχι για το σύνολο αυτής, θα απορρίπτονται ως απαράδεκτες.

* **ΤΕΧΝΙΚΕΣ ΠΡΟΔΙΑΓΡΑΦΕΣ ΑΝΤΑΛΛΑΚΤΙΚΩΝ**

**Για την ΟΜΑΔΑ 8**

Στην Ομάδα 8 περιλαμβάνονται τα ανταλλακτικά για την συντήρηση των απορριμματοφόρων, του καδοπλυντηρίου, των σαρώθρων, των καλαθοφόρων και των πυροσβεστικών που περιλαμβάνονται στο ΠΑΡΑΡΤΗΜΑ Γ- ΚΑΤΑΣΤΑΣΗ1.

Τα βασικά ανταλλακτικά που απαιτούνται στην συντήρηση είναι φίλτρα (αέρος, πετρελαίου, λαδιού κ.α.), ιμάντες κινητήρων κλπ (ΠΑΡΑΡΤΗΜΑ Α-ΠΙΝΑΚΑΣ 1).

Στην προσφορά του ο ανάδοχος θα πρέπει να δώσει κατάλογο με τα απαραίτητα φίλτρα και ιμάντες που χρειάζεται κάθε όχημα ανάλογα με την κατηγορία και με την μάρκα αυτού.

**Για την ΟΜΑΔΑ 9**

Στην Ομάδα 9 περιλαμβάνονται τα ανταλλακτικά για την συντήρηση των φορτηγών ανατρεπόμενων, του φορτηγού γερανοφόρου, του λεωφορείου και του εκχιονιστικού που περιλαμβάνονται στο ΠΑΡΑΡΤΗΜΑ Γ- ΚΑΤΑΣΤΑΣΗ 2.

Τα βασικά ανταλλακτικά που απαιτούνται στην συντήρηση είναι φίλτρα (αέρος, πετρελαίου, λαδιού κ.α.) (ΠΑΡΑΡΤΗΜΑ Α-ΠΙΝΑΚΑΣ 2).

Στην προσφορά του ο ανάδοχος θα πρέπει να δώσει κατάλογο με τα απαραίτητα φίλτρα που χρειάζεται κάθε όχημα ανάλογα με την κατηγορία και με την μάρκα αυτού.

**Για την ΟΜΑΔΑ 10**

Στην Ομάδα 10 περιλαμβάνονται τα ανταλλακτικά για την συντήρηση των εκσκαφέων, φορτωτών, ισοπεδωτών γαιών και γεωργικών ελκυστήρων που περιλαμβάνονται στο ΠΑΡΑΡΤΗΜΑ Γ-ΚΑΤΑΣΤΑΣΗ 3.

Τα βασικά ανταλλακτικά που απαιτούνται στην συντήρηση είναι φίλτρα (αέρος, πετρελαίου, λαδιού κ.α.), ιμάντες δυναμού κλπ ( ΠΑΡΑΡΤΗΜΑ Α-ΠΙΝΑΚΑΣ 3).

Στην προσφορά του ο ανάδοχος θα πρέπει να δώσει κατάλογο με τα απαραίτητα φίλτρα και ιμάντες δυναμού που χρειάζεται κάθε μηχάνημα ανάλογα με την κατηγορία και με την μάρκα αυτού.

**Για την ΟΜΑΔΑ 11**

Στην Ομάδα 11 περιλαμβάνονται τα ανταλλακτικά για την συντήρηση **των φορτηγών μη ανατρεπόμενων** που περιλαμβάνονται στο ΠΑΡΑΡΤΗΜΑ Γ-ΚΑΤΑΣΤΑΣΗ 4.

Τα βασικά ανταλλακτικά που απαιτούνται στην συντήρηση είναι φίλτρα (αέρος, πετρελαίου, λαδιού κ.α.), ιμάντες(χρονισμού, δυναμού) κλπ (ΠΑΡΑΡΤΗΜΑ Α-ΠΙΝΑΚΑΣ 4).

Στην προσφορά του ο ανάδοχος θα πρέπει να δώσει κατάλογο με τα απαραίτητα φίλτρα και ιμάντες που χρειάζεται κάθε όχημα ανάλογα με την κατηγορία και με την μάρκα αυτού.

**Για την ΟΜΑΔΑ 12**

Στην Ομάδα 12 περιλαμβάνονται τα ανταλλακτικά για την συντήρηση **των επιβατικών** που περιλαμβάνονται στο ΠΑΡΑΡΤΗΜΑ Γ-ΚΑΤΑΣΤΑΣΗ 5.

Τα βασικά ανταλλακτικά που απαιτούνται στην συντήρηση είναι φίλτρα (αέρος, πετρελαίου, βενζίνης, λαδιού κ.α.), ιμάντες δυναμού κλπ (ΠΑΡΑΡΤΗΜΑ Α-ΠΙΝΑΚΑΣ 5).

Στην προσφορά του ο ανάδοχος θα πρέπει να δώσει κατάλογο με τα απαραίτητα φίλτρα και ιμάντες δυναμού που χρειάζεται κάθε όχημα ανάλογα με την κατηγορία και με την μάρκα αυτού.

**Για την ΟΜΑΔΑ 13**

Στην Ομάδα 13 περιλαμβάνονται τα ανταλλακτικά για την συντήρηση **των δικύκλων** που περιλαμβάνονται στο ΠΑΡΑΡΤΗΜΑ Γ-ΚΑΤΑΣΤΑΣΗ 6.

Τα βασικά ανταλλακτικά που απαιτούνται στην συντήρηση είναι φίλτρα (αέρος, βενζίνης κ.α.) και μπουζί (ΠΑΡΑΡΤΗΜΑ Α-ΠΙΝΑΚΑΣ 6)

Στην προσφορά του ο ανάδοχος θα πρέπει να δώσει κατάλογο με τα απαραίτητα φίλτρα και μπουζί που χρειάζεται κάθε όχημα ανάλογα με την κατηγορία και με την μάρκα αυτού.

**Για την ΟΜΑΔΑ 14**

Στην Ομάδα 14 περιλαμβάνονται **τα ελαστικά** για τα οχήματα, μηχανήματα και δίκυκλα , που περιλαμβάνονται στο ΠΑΡΑΡΤΗΜΑ Γ- ΚΑΤΑΣΤΑΣΕΙΣ 1/2/3/4/5/6, μαζί με ότι **μικροϋλικά** απαιτηθούν καθώς και **ανταλλακτικά ελαστικών** (**αναγομώσεις**).

Τα ελαστικά θα είναι καινούργια (όχι αναγομωμένα), σύμφωνα με τα ζητούμενα από τον κατασκευαστή κάθε οχήματος μηχανήματος και δικύκλου (ΠΑΡΑΡΤΗΜΑ Β-ΠΙΝΑΚΕΣ 1,2,3,4,5,6), σύμφωνα με τις ευρωπαϊκές προδιαγραφές, θα παρέχουν καλό κράτημα στον δρόμο σε όλες τις καιρικές συνθήκες : βρεγμένο – στεγνό οδόστρωμα, θα έχουν πλευρική ευστάθεια – ομοιόμορφη φθορά, θα είναι Α΄ ποιότητας, σύμφωνα με τις ευρωπαϊκές προδιαγραφές, να φέρουν ανάγλυφα την σχετική σήμανση ποιότητας CE. Θα πρέπει να πληρούν τις οδηγίες της εγκυκλίου του Ευρωπαϊκού Τεχνικού Οργανισμού Ελαστικών και Ζαντών. Θα έχουν εγγύηση τουλάχιστον ενός (1) έτους η οποία θα περιλαμβάνει την σωστή λειτουργία τους με εγγύηση χιλιομετρικής απόστασης η οποία θα είναι σύμφωνα με τον τύπο κάθε μέσου. Η ημερομηνία παραγωγής τους να μην απέχει χρονικά περισσότερο από 6 μήνες από την ημερομηνία τοποθέτησής τους.

Εάν τα ελαστικά κατά την παραλαβή τους φέρουν κακώσεις, αλλοιώσεις, φθορές, εξογκώματα, σχισίματα στην επιφάνειά τους δεν θα παραλαμβάνονται από την υπηρεσία, με ευθύνη του αναδόχου και χωρίς καμία οικονομική επιβάρυνση του Δήμου , ως την αντικατάσταση αυτών με τα πρέποντα.

Στην τιμή της προμήθειας των καινούργιων ελαστικών θα περιλαμβάνεται η εργασία αποκαθήλωσης (ξεζαντάρισμα), η εργασία τοποθέτησης των καινούργιων ελαστικών στις ζάντες των τροχών (ζαντάρισμα), η ζυγοστάθμιση αυτών καθώς και η τοποθέτηση βαλβίδων και προεκτάσεων βαλβίδων καθώς και ότι άλλων μικροϋλικών όπου αυτά απαιτούνται.

Σε περίπτωση που χρειαστεί θα μπορεί προμηθευτεί ο Δήμος και ανταλλακτικά ελαστικών δηλαδή αναγομωμένα ελαστικά ανάλογα πάντα με τον τύπο του κάθε μέσου και όταν προκύπτει ανάγκη.

Η προμήθεια και η τοποθέτηση των ελαστικών θα γίνεται σταδιακά ανάλογα με τις ανάγκες της υπηρεσίας και το αργότερο εντός 24ώρου από την τηλεφωνική εντολή της υπηρεσίας μας στον ανάδοχο.

Η τοποθέτηση-παραλαβή των ελαστικών θα γίνεται είτε στις εγκαταστάσεις του Δήμου, είτε στο συνεργείο του αναδόχου είτε επιτόπου από κινητό συνεργείο του αναδόχου σε περίπτωση που το όχημα ή το μηχάνημα έχει ακινητοποιηθεί εκτός.

ΣΠΑΡΤΗ:18/05/2021 ΣΠΑΡΤΗ: 18/05/2021

O ΣΥΝΤΑΞΑΣ ΘΕΩΡΗΘΗΚΕ

Η ΑΝ. ΠΡΟΪΣΤΑΜΕΝΗ ΔΙΕΥΘΥΝΣΗΣ

ΣΤΑΥΡΟΠΟΥΛΟΣ ΕΥΡΥΣΘΕΝΗΣ ΚΑΡΑΚΙΤΣΟΥ ΑΝΝΑ

ΗΛΕΚΤΡΟΛΟΓΟΣ ΜΗΧΑΝΙΚΟΣ ΠΕ ΠΟΛΙΤΙΚΟΣ ΜΗΧΑΝΙΚΟΣ ΠΕ

με βαθμό Α΄

ΝΙΚΟΛΕΤΟΣ ΣΤΑΥΡΟΣ

ΓΕΩΠΟΝΟΣ ΠΕ

****

ΝΟΜΟΣ ΛΑΚΩΝΙΑΣ **ΣΥΝΤΗΡΗΣΗ ΟΧΗΜΑΤΩΝ, ΜΗΧΑΝΗΜΑΤΩΝ**

**ΔΗΜΟΣ ΣΠΑΡΤΗΣ**  **ΚΑΙ ΔΙΚΥΚΛΩΝ** **ΤΟΥ ΔΗΜΟΥ ΣΠΑΡΤΗΣ-**

Δ/νση Τεχνικών Υπηρεσιών, **προμηθεια ανταλλακτικων**

Χωροταξίας, Υπηρεσίας Δόμησης

και Περιβάλλοντος

ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ

Για την συντήρηση των οχημάτων, μηχανημάτων και δικύκλων του Δήμου έκαστος διαγωνιζόμενος θα πρέπει επί ποινή αποκλεισμού να καταθέσει :

* Για τα οχήματα που περιλαμβάνονται στην κατάσταση 1 και 2 (Παράρτημα Γ)

Άδεια λειτουργίας συνεργείου για συντήρηση φορτηγών > 3,5t

* Για τα οχήματα που περιλαμβάνονται στην κατάσταση 3 (Παράρτημα Γ)

Άδεια λειτουργίας συνεργείου για τη συντήρηση των Μ.Ε. σύμφωνα με παρ. 4 αρ. 6 του Ν.

1575/85 όπως ισχύει.

* Για τα οχήματα που περιλαμβάνονται στην κατάσταση 4 και 5 (Παράρτημα Γ)

Άδεια λειτουργίας συνεργείου για συντήρηση επιβατηγών - ημιφορτηγών έως 3,5t

* Για τα δίκυκλα που περιλαμβάνονται στην κατάσταση 6 (Παράρτημα Γ)

Άδεια λειτουργίας συνεργείου για τη συντήρηση δικύκλων.

Για την προμήθεια ανταλλακτικών θα πρέπει έκαστος διαγωνιζόμενος να καταθέσει υπεύθυνη δήλωση σύμφωνα με την οποία θα δεσμεύεται για τον χρόνο παράδοσης των ανταλλακτικών ο οποίος δεν θα υπερβαίνει τις πέντε (5) εργάσιμες ημέρες από την αποδεικνυόμενη ημέρα παραγγελίας αυτών.

Τονίζεται ότι: Στο διαγωνισμό γίνονται δεκτές προσφορές που αφορούν το σύνολο κάθε ομάδας (υπηρεσίας - προμήθεια ανταλλακτικών) και όχι μέρος αυτής.

Προσφορές που θα αναφέρονται σε μέρος της ομάδας και όχι για το σύνολο αυτής, θα απορρίπτονται ως απαράδεκτες.

ΣΠΑΡΤΗ:18/05/2021 ΣΠΑΡΤΗ: 18/05/2021

O ΣΥΝΤΑΞΑΣ ΘΕΩΡΗΘΗΚΕ

Η ΑΝ. ΠΡΟΪΣΤΑΜΕΝΗ ΔΙΕΥΘΥΝΣΗΣ

ΣΤΑΥΡΟΠΟΥΛΟΣ ΕΥΡΥΣΘΕΝΗΣ ΚΑΡΑΚΙΤΣΟΥ ΑΝΝΑ

ΗΛΕΚΤΡΟΛΟΓΟΣ ΜΗΧΑΝΙΚΟΣ ΠΕ ΠΟΛΙΤΙΚΟΣ ΜΗΧΑΝΙΚΟΣ ΠΕ

με βαθμό Α΄

ΝΙΚΟΛΕΤΟΣ ΣΤΑΥΡΟΣ

ΓΕΩΠΟΝΟΣ ΠΕ

****

ΝΟΜΟΣ ΛΑΚΩΝΙΑΣ **ΣΥΝΤΗΡΗΣΗ ΟΧΗΜΑΤΩΝ, ΜΗΧΑΝΗΜΑΤΩΝ**

**ΔΗΜΟΣ ΣΠΑΡΤΗΣ**  **ΚΑΙ ΔΙΚΥΚΛΩΝ** **ΤΟΥ ΔΗΜΟΥ ΣΠΑΡΤΗΣ-**

Δ/νση Τεχνικών Υπηρεσιών, **προμηθεια ανταλλακτικων**

Χωροταξίας, Υπηρεσίας Δόμησης

και Περιβάλλοντος

ΓΕΝΙΚΗ ΣΥΓΓΡΑΦΗ ΥΠΟΧΡΕΩΣΕΩΝ

Άρθρο 1ο : ΑΝΤΙΚΕΙΜΕΝΟ ΣΥΓΓΡΑΦΗΣ

Η παρούσα Γενική Συγγραφή Υποχρεώσεων αφορά την εκτέλεση των σχετικών με το θέμα υπηρεσιών και ανταλλακτικών, η δαπάνη των οποίων βαρύνει τη διαχείριση των Οργανισμών Τοπικής Αυτοδιοίκησης, και αποτελεί αναπόσπαστο μέρος της σχετικής μελέτης της Διεύθυνσης Τεχνικών Υπηρεσιών, Χωροταξίας, Υπηρεσίας Δόμησης και Περιβάλλοντος του Δήμου Σπάρτης.

Η μελέτη αφορά της πάσης φύσεως υπηρεσίες συντήρησης, σε εξωτερικά συνεργεία, των οχημάτων, μηχανημάτων και δικύκλων του Δήμου καθώς επίσης και την προμήθεια ανταλλακτικών που θα απαιτηθούν για την συντήρηση αυτών.

Άρθρο 2ο : ΙΣΧΥΟΥΣΕΣ ΔΙΑΤΑΞΕΙΣ

Η διενέργεια του διαγωνισμού καθώς και η εκτέλεση τόσο των υπηρεσιών όσον και της προμήθειας ανταλλακτικών, διέπονται από τις παρακάτω νομοθετικές διατάξεις, όπως αυτές έχουν διαμορφωθεί και ισχύουν σήμερα με τα διάφορα διατάγματα, αποφάσεις και εγκυκλίους, καθώς και από όσες σχετικές διατάξεις δεν αναφέρονται ρητά παρακάτω αλλά παρ' όλα αυτά έχουν εφαρμογή και ισχύουν :

- του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 201/24/Ε και 2014/25/ΕΕ)» (Α’ 147),

- τις διατάξεις του άρθρου 43 του Ν. 4605/2019

- του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (ΦΕΚ 87/07.06.2010 τεύχος Α')

- του Ν.3463/2006 «Κύρωση του Κώδικα Δήμων και Κοινοτήτων» (ΦΕΚ 114/8.6.2006 τεύχος Α')

- του Ν.4250/2014 «Διοικητικές Απλουστεύσεις - Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα-Τροποποίηση Διατάξεων του π.δ. 318/1992 (Α΄161) και λοιπές ρυθμίσεις» (Α’ 74 ) και ειδικότερα το άρθρο 1 αυτού,

- του ν. 4129/2013 (Α’ 52) «Κύρωση του Κώδικα Νόμων για το Ελεγκτικό Συνέδριο».

- του ν. 4013/2011 (Α’ 204) «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…» .

- του ν. 3861/2010 (Α’ 112) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις».

- Αποφ. Υπ. Προεδρίας 3373/390/20-3-75 & την τροπ/κή της 4993/745/24-4-75 «Περί καθορισμού διαδικασίας επισκευής, συντηρήσεως, αγοράς ανταλλακτικών & προμήθειας καυσίμων & λιπαντικών κ.λ.π. των οχημάτων του Δημοσίου, των Ο.Τ.Α & των εν γένει Ν.Π.Δ.Δ. κ.λ.π. περί ων το άρθρο Ι του Ν.Δ/τος 2396/53»

Άρθρο 3ο : ΠΡΟΫΠΟΛΟΓΙΣΜΟΣ

Η συνολική προϋπολογισθείσα δαπάνη ανέρχεται στο ποσό των Ευρώ # 74.400,00 # (συμπεριλαμβανομένου Φ.Π.Α. 24%).

Τα ποσά που αναφέρονται στον προϋπολογισμό είναι τα διαθέσιμα από το Δήμο για το σύνολο των υπηρεσιών και της προμήθειας ανταλλακτικών, ανά ομάδα έως την λήξη της σύμβασης και δεν δεσμεύουν το Δήμο σε κατώτερα όρια.

Άρθρο 4ο : ΤΡΟΠΟΣ ΕΚΤΕΛΕΣΗΣ

Η εκτέλεση των υπηρεσιών και της προμήθειας ανταλλακτικών θα πραγματοποιηθεί με συνοπτικό διαγωνισμό σύμφωνα με την πλέον συμφέρουσα από οικονομική άποψη προσφορά, μόνο βάσει της τιμής, σύμφωνα με τις διατάξεις των άρθρων 86 και 88 του Ν. 4412/2016. Κάθε συμμετέχοντας θα μπορεί να δώσει προσφορά για μέρος ή για το σύνολο του αντικειμένου της μελέτης (για μία ομάδα, δύο ή περισσότερες ομάδες ή για το σύνολο των ομάδων).

Άρθρο 5ο : ΔΙΑΡΚΕΙΑ ΤΗΣ ΣΥΜΒΑΣΗΣ - ΠΑΡΑΤΑΣΗ - ΑΝΑΠΡΟΣΑΡΜΟΓΗ ΤΙΜΩΝ

Η διάρκεια της σύμβασης ή των συμβάσεων (αν έχουμε περισσότερους από έναν αναδόχους), ορίζεται έως έξι (6) μήνες από την ημέρα υπογραφής αυτής.

Οι τιμές της μελέτης ή της προσφοράς θα ισχύουν έως τη λήξη της σύμβασης και δεν επιδέχονται ουδεμία προσαύξηση ή αναπροσαρμογή.

Άρθρο 6ο : ΣΥΜΒΑΣΗ - ΣΥΜΒΑΤΙΚΑ ΣΤΟΙΧΕΙΑ

Η σύμβαση δεν μπορεί να περιέχει όρους αντίθετους με τα παραπάνω στοιχεία και με τα τεύχη που τυχόν την συνοδεύουν. Η σύμβαση καταρτίζεται από την υπηρεσία και υπογράφεται από τα συμβαλλόμενα μέρη. Τίθεται σε ισχύ με την υπογραφή της, την πρωτοκόλληση αυθημερόν στο πρωτόκολλο του Δήμου και την ανάρτησή της στο Ηλεκτρονικό Μητρώο Δημοσίων Συμβάσεων.

Άρθρο 7ο : ΕΓΓΥΗΣΕΙΣ - ΧΡΟΝΟΣ ΕΓΓΥΗΣΗΣ

Για τη συμμετοχή **στον συνοπτικό διαγωνισμό** απαιτείται εγγύηση καλής εκτέλεσης (περίπτωση β της παρ. 1 του άρθρου 72 του Ν. 4412/2016).

Ο χρόνος εγγύησης για την καλή εκτέλεση των υπηρεσιών και της προμήθειας ανταλλακτικών, μετά την πάροδο των οποίων διενεργείται η παραλαβή, καθορίζεται από τον προσφέροντα με την υποβολή της προσφοράς του και δεν μπορεί να είναι μικρότερος των δώδεκα (12) μηνών από την λήξη της χρονικής διάρκειας της σύμβασης.

Κατά τη διάρκεια του ανωτέρω χρονικού διαστήματος ο πάροχος οφείλει, ύστερα από σχετική ειδοποίηση της αρμόδιας Υπηρεσίας του Δήμου, να επανορθώνει το συντομότερο δυνατό (το χρονικό διάστημα θα ορίζεται ανά περίπτωση, μετά από συμφωνία με την υπηρεσία και θα εξαρτάται από την έκταση και σοβαρότητα αυτής) μετά την ειδοποίηση της υπηρεσίας, κάθε βλάβη ή κακοτεχνία που παρουσιάζεται και οφείλεται σε κακή ποιότητα εργασιών ή ανταλλακτικών και όχι σε φυσιολογική, κατά τις οδηγίες του κατασκευαστή, φθορά ή σε κακή χρήση ή κακή συντήρησή του.

Σε περίπτωση που ο πάροχος δεν συμμορφωθεί με την ειδοποίηση της Υπηρεσίας ή δεν ενεργήσει εντός της οριζόμενης προθεσμίας εφαρμόζονται οι διαδικασίες των σχετικών άρθρων των όρων διακήρυξης και επιβάλλονται στον πάροχο οι νόμιμες κυρώσεις σύμφωνα με την ισχύουσα νομοθεσία.

Άρθρο 8ο : ΚΡΑΤΗΣΕΙΣ - ΤΡΟΠΟΣ ΠΛΗΡΩΜΗΣ ΑΝΑΔΟΧΟΥ- ΠΑΡΟΧΟΥ

Η πληρωμή της αξίας των προσφερόμενων εργασιών και προμηθειών θα γίνεται από τον Δήμο σε ΕΥΡΩ, τμηματικά, με την έκδοση των αντιστοίχων χρηματικών ενταλμάτων πληρωμής στο όνομα του δικαιούχου ή των δικαιούχων, με την έκδοση του αντιστοίχου τιμολογίου και την προσκόμιση των απαραίτητων δικαιολογητικών πληρωμής στο λογιστήριο του Δήμου σύμφωνα με τις διαδικασίες που διέπουν την λειτουργία των ΟΤΑ και την ισχύουσα νομοθεσία και με τις σχετικές βεβαιώσεις μετά από κάθε παραλαβή επισκευής, από την αρμόδια Επιτροπή και σύμφωνα με τα οριζόμενα στη σχετική νομοθεσία.

Οι πάσης φύσεως φόροι, δασμοί, τέλη, κρατήσεις, και εισφορές υπέρ του Δημοσίου, Δήμων και Κοινοτήτων ή υπέρ τρίτων καθώς και κάθε άλλη δαπάνη ισχύουσα κατά τις κείμενες διατάξεις την ημέρα της Δημοπρασίας βαρύνουν τον πάροχο της εργασίας. Ο Φ.Π.Α. βαρύνει το Δήμο.

Άρθρο 9ο: ΣΥΜΦΩΝΙΑ ΜΕ ΤΗΝ ΜΕΛΕΤΗ

Οι προσφερόμενες υπηρεσίες και προμήθειες πρέπει να είναι σύμφωνα με την παρούσα μελέτη.

Προτεινόμενες λύσεις που παρουσιάζουν αποκλίσεις ή υστέρηση σε σχέση με τα ζητούμενα απορρίπτονται.

Επίσης απορρίπτονται προσφορές με ασαφή ή ελλιπή προσφορά.

Ο Φορέας δεν δεσμεύεται ότι θα προχωρήσει στην σύναψη συμβολαίου.

ΣΠΑΡΤΗ:18/05/2021 ΣΠΑΡΤΗ: 18/05/2021

O ΣΥΝΤΑΞΑΣ ΘΕΩΡΗΘΗΚΕ

Η ΑΝ. ΠΡΟΪΣΤΑΜΕΝΗ ΔΙΕΥΘΥΝΣΗΣ

ΣΤΑΥΡΟΠΟΥΛΟΣ ΕΥΡΥΣΘΕΝΗΣ ΚΑΡΑΚΙΤΣΟΥ ΑΝΝΑ

ΗΛΕΚΤΡΟΛΟΓΟΣ ΜΗΧΑΝΙΚΟΣ ΠΕ ΠΟΛΙΤΙΚΟΣ ΜΗΧΑΝΙΚΟΣ ΠΕ

με βαθμό Α΄

ΝΙΚΟΛΕΤΟΣ ΣΤΑΥΡΟΣ

ΓΕΩΠΟΝΟΣ ΠΕ